DigiNYT-seurantaryhmä

Aika ke 27.1.2016 klo 10.45-12.45

Paikka VM Mariankatu 9, nh. Jakovara

|  |  |  |
| --- | --- | --- |
| Osallistujat | Olli-Pekka Heinonen, pj.  Pekka Ala-Pietilä  Martti Hetemäki  Tuomas Vanhanen  Anna-Maija Karjalainen  Timo Laitinen  Mikko Kosonen (osan aikaa) | Heikki Mannila  Riku Jylhänkangas  Janne Kerkelä  Mikael Grannas  Pekka Soini  Aleksi Kopponen, siht.  Toni Äikäs, siht. |

|  |  |  |
| --- | --- | --- |
| Poissa | Juha Martelius  Petri Peltonen  Petteri Koponen | Mirjami Laitinen  Hanna Tainio  Ville Peltola |

1. Jäsenmuutokset

Todettiin, että ryhmään on kutsuttu jäseneksi toimialajohtaja Ville Peltola Teknologiateollisuus ry:stä.

1. Digitalisaation johtamis- ja toimintamalli
   1. Johtamis- ja toimintamallin periaatteet

Pekka Ala-Pietilä piti alustuksen kerroksellisesta muutosjohtamisen ohjausjärjestelmästä. Tähän mennessä on rakennettu lähinnä perustaa ja nyt pitäisi asiakastarvelähtöisesti priorisoida käynnistettävät projektit. Keskustelussa todettiin mm., että johtaminen on avainasemassa ja siinä pitää huomioida myös poikkihallinnollisuus. Projektien tavoitteista pitäisi myös päästä askel pidemmälle eli vaikuttavuus- ja muutostavoitteisiin.

Yhteenvetona todettiin, että DigiNyt-ryhmän tulee seurata kokonaisuutta kaikilla tasoilla ja huolehtia siitä, että kokonaisuus toimii.

* 1. Toimeenpano: Valtiokonttorin ehdotus digitalisaatioselvityksen jatkotoimiksi

Timo Laitinen ja Mikko Kangaspunta esittelivät Valtiokonttorin ehdotuksen digitalisaatio ja virastojen tuottavuuspotentiaali -selvityksen jatkotoimiksi. Ministeri Vehviläiseltä on jo tullut Valtiokonttorille asiaan liittyvä jatkotoimeksianto kehityskohteiden tarkempaan analyysiin.

Keskustelussa tuotiin esiin mm. kansainvälisten benchmark- ja best practise   
-tietojen tarve. Samoin olisi mietittävä, voitaisiinko esim. määräyksenantovaltuuksilla edesauttaa asioiden toimeenpanoa. Keskusteltiin myös siitä, että projektien läpinäkyvyys on hyvin tärkeää ja että projektien omistajilla (sponsor/ champion) sekä projektipäälliköillä on suuri merkitys toimeenpanossa.

Yhteenvetona todettiin, että

* DigiNyt-ryhmä kannattaa ehdotettua toimintamallia
* ministeriryhmään viedään konkreettinen ehdotus toimeenpanosta sekä siihen liittyvästä organisoitumisesta ja resursoinnista
* eri toimijoiden roolit ja vastuut selvitetään
* valmisteilla olevia digiperiaatteita sovelletaan osana asioiden toimeenpanoa
  1. Case sote- ja itsehallintoalueuudistus: katsaus ICT-asioiden valmisteluun

Maritta Korhonen STM:stä esitteli asian taustoja sekä linjauksia, joita valmistelussa on tähän mennessä tehty. Hän myös kertoi, että valmistelusta on tullut hyvää palautetta keskeisiltä sidosryhmiltä.

Keskustelussa nostettiin esille mm. seuraavia näkökohtia: pienten innovatiivisten yritysten mahdollisuus osallistua prosessien ja palvelujen kehittämiseen, uuden ICT-keskuksen suhde Kelaan ja nykyisiin kunta-/aluetason yhtiöihin sekä palvelukeskuksen muodostamisen peruslähtökohdat, palvelujen käytettävyys, toimeenpanon vaiheistuksen priorisointi sekä aikataulujen laatiminen realistisiksi.

Yhteenvetona todettiin, että

* Palvelumuotoilu ja käytettävyys ovat ensiarvoisen tärkeitä, kun kehitetään uusia digitaalisia ratkaisuja.
* Vuoropuhelua Sote-/IHA-valmistelun ja DigiNyt-ryhmän kanssa on syytä jatkaa. Pyydettiin hanketta vielä kiteyttämään ne onnistumisen edellytykset ja edellytysten esteet, joissa DigiNyt -ryhmän panosta kaivattaisiin, jotta asiat etenevät halutusti. DigiNyt-ryhmän rooli on toimia tukena ja raivata tarvittaessa esteitä, jotta tehtävä ei olisi ”mission impossible.”
* Sote-palvelujen (samoin kuin myös muiden digitalisaatiokohteiden) kehittämiseksi ja kehittämisen tukemiseksi olisi tarpeen laatia hyvän hankkeen kuvaus/kriteerit. Ne kuvaisivat mm. sen, mitä asioita on otettava huomioon ja miten kehittämistä tulisi tehdä, jotta varmistetaan kehittämisellä tavoiteltavat hyödyt.
* Sote-ICT -valmistelu näyttää kokonaisuutena edenneen hyvin, mistä haluttiin lausua kiitokset esittelijälle sekä muille työssä mukana olleille.

1. Digitalisoinnin periaatteet

Todettiin, että periaatteet on jaettu tiedoksi. Ne viedään ministerityöryhmän hyväksyttäviksi lähiaikoina.

1. Muut asiat

* DigiNyt-ryhmälle on laadittu alustavaa kokoussuunnitelmaa aiheineen. Se löytyy ryhmää varten perustetusta työryhmätilasta, johon lähetetään erikseen linkki & kirjautumisohjeet. Suunnitelmaa saa mielellään kommentoida erityisesti sihteereille.
* Puheenjohtajat ovat ajatelleet perustaa ryhmälle laajemman sihteeristön, joka toimii ryhmän tukena. Sihteeristöön kutsutaan sopiviksi katsottuja tahoja ja sitä vetää Pekka Ala-Pietilä.
* Jatkossa aineistot tallennetaan työryhmätilaan, joka on seurantaryhmän ja sihteeristön yhteinen.

**Seuraava kokous** Ti 8.3. klo 10-12